הדרבי הירוק

"הדרבי הירוק" (ברוסית: Зелёное дерби; בבשקירית: Йәшел бәйге; בטטרית: Яшел бәйге, מכונה גם "הדרבי הירוק הגדול" או "הדרבי הטטרי-בשקירי") הוא כינוי ליריבות הגדולה הקיימת בין מועדוני ההוקי קרח "סלבאט יולאייב" מאופה ו"אק בארס" מקאזאן, המהווים לקבוצות ההוקי המעוטרות במרכז רוסיה. היריבות נחשבת לאחת הטעונות והמתוחות בהוקי קרח הרוסי ומהווה לאחד הביטויים ליריבות הקיימת בין שתי הרפובליקות השכנות, טטרסטן ובשקורטוסטן. זוהי אחת מהיריבויות הגדולות ביותר בליגת KHL‏. תשומת לב מיוחדת מצד התקשורת והאוהדים מקבלים מפגשי המועדונים כשהם נערכים בעת סדרת משחקי הפלייאוף. השם "הדרבי הירוק" נגזר מצבע מדי שתי הקבוצות, אק בארס עוטה מדים ירוקים כהים ולבנים, בעוד סלבאט יולאייב עוטה מדים ירוקים וכחולים. בנוסף ליריבות הספורטיבית בין הקבוצות והכינוי "ירוק", תורמת העובדה ששתי הרפובליקות מהוות לרפובליקות שהדת השלטת בהן היא האסלאם והצבע הירוק הוא הצבע המזוהה עם דת האסלאם. "סלבאט יולאייב" ו"אק בארס" היו הראשונים, בהיסטוריה של הליגה, לזכות בגביע גגארין. שתי הקבוצות זכו באליפויות רוסיה ובגביע גגארין במלאת 50 שנה להקמתן, בשנים 2006 ו-2011 בהתאמה. רבים מאוהדי קבוצות ההוקי קרח קיוו לפתח דרבי דומה גם בענף הכדורגל בעקבות העפלתה של אופה לליגת העל הרוסית בכדורגל בעונת 2014/2015, אך המפגשים בין אופה לרובין קאזאן מתוחים הרבה פחות ואינם נושאים מאפיין דומה. בניגוד לקבוצות ההוקי קרח הן אינן חולקות היסטוריה משותפת ארוכת שנים. התחרות בין המועדונים מקורה עוד בתקופה הסובייטית. מועדון "אק בארס" נוסד בשנת 1956 ובמרבית התקופה הסובייטית נקרא בשם "מועדון הספורט על שם אוריצקי" (СК им. Урицкого). "סלבאט יולאייב" נוסדה בשנת 1961 עם שמה הנוכחי. לדברי מנהל "סלבאט", עסכר איזגין, עוד ב-1979 המזכיר הראשון של המפלגה בבשקיריה (תפקיד מקביל לראש הרפובליקה) מידחט שאקירוב הציב בפניו ובפני המאמן הראשי מאראט אזמאטוב, מטרה עיקרית, לנצח את "מועדון אוריצקי" לפחות שלוש או ארבע פעמים. ליריבות הזאת תרמה גם העובדה שבשנים הראשונות מאז הקמתה של הקבוצה מקאזאן וגם במועדון מאופה שיחקו מספר משמעותי של שחקנים שהיו בוגרי בית הספר לספורט של מועדון סק"א קויבישב. היריבות בין השחקנים השפיעה גם על השחקנים החדשים שהובאו לקבוצות. לאחר התפרקות ברית המועצות ובעיקר בשנים 2000–2010 שני המועדונים במשך מספר שנים חילקו ביניהן את תוארי האליפות. לאחר מכן חלה ירידה מסוימת שהשפיעה גם על ירידת מפלס המתיחות במפגשים ביניהן, רק בעקבות התחזקות יריבויות וקבוצות אחרות. עם זאת, כל מפגש עדיין היה מתוח והתייחסות והתרגשות האוהדים למשחק לא פחתה מעולם. הדרבי נותר לאחד הגדולים בליגה, זאת ללא קשר למיקום הקבוצות בטבלה. במרץ 2020 התקיים משחק הדרבי ללא קהל, לראשונה בהיסטוריה בעקבות התפרצות נגיף הקורונה ברוסיה. בשלבי פלייאוף האליפות הרוסית המועדונים נפגשו ביניהם שלוש פעמים. סדרת הפלייאוף הראשונה הייתה בעונת 1994/1995 והסתיימה בניצחון "סלבאט" בתוצאה 0–2. הסדרה השנייה בעונת 2005/2006 הסתיימה בניצחון בטוח של "אק בארס" בתוצאה 3:0. בסוף העונה, "אק בארס" זכתה בפעם השנייה באליפות רוסיה. המפגש הבא התרחש בעונת 2007/2008, כש"סלבאט" ניצחה בסדרה בתוצאה 3:1 וזכתה באליפות רוסיה, לראשונה בתולדותיה. במסגרת פלייאוף המועדונים נפגשו ביניהם חמש פעמים בשמונה העונות הראשונות לקיומה של הליגה. שלוש פעמים ניצח המועדון מקאזאן, פעמיים — המועדון מאופה. הפלייאוף הראשון בהיסטוריה של הליגה בעונת 2008/09 התקיים ללא "הדרבי הירוק". המשחק הראשון בסדרת פלייאוף בין "אק בארס" ו"סלבאט" נערך בגמר החטיבה המזרחית, ב-2 באפריל 2010 באופה והסתיים בניצחון קאזאן בתוצאה עם 3:4. באותו המפגש קאזאן הייתה מחזיקת גביע גגארין, ואילו "סלבאט" כבר עונה שנייה ברציפות הוכתרה לאלופת העונה הסדירה עם מאזן שיא של 215 שערים וזכתה בגביע היבשת. באותה עונה, אק בארס ניצחה בסדרה בתוצאה 2:4 ולאחר מכן בפעם השנייה ברציפות הפך זכתה בגביע גגארין. בסיכום הפלייאוף "אק בארס" גם הוכתרה לאלופת רוסיה (בפעם הרביעית) ו"סלבאט" סיימה במקום השלישי (בפעם הרביעית בתולדותיה). בעונת 2011/2012 הקבוצות נפגשו בסיבוב הראשון שהסתיים בניצחון קאזאן בתוצאה 2:4. אבל כבר בסיבוב הבא קאזאן הודחה, משהפסידה לטרקטור צ'ליאבינסק. בעונת 2012/2013 אופה וקאזאן פגשו זו את זו בחצי גמר החטיבה. אחרי ניצחון בשתי משחקי החוץ סלבאט יולאייב הפסידה בביתה את שני המשחקים הבאים והפסידה בסדרת הפלייאוף בתוצאה 4:3 בסיכום הכולל ולראשונה המפגשים בין שתי הקבוצות הגיעו לכדי שמונה משחקים במסגרת שלב הפלייאוף. בהמשך, קאזאן הודחה על ידי טרקטור צ'ליאבינסק. הקבוצות נפגשו בפעם החמישית בשלב הפלייאוף, בעונת 2015/2016. קודם לכן הן לא פגשו זו את במשך פעמיים רצופות (בעונות 2013/2014 ו-2014/2015). אחרי ארבעה מפגשים, סלבאט יולאייב הובילה בסדרה בתוצאה 3:1, כשהיא למעשה לא מותירה סיכוי ליריבתה. אבל אק בארס הצליחה להשוות בסדרה ל-3:3 בזכות המשחק הששי שבו ניצחה בתוצאה 8:0. ברם, אופה חזרה לעצמה במשחק השביעי והמכריע וניצחה והעפילה לשלב הבא, עם 4:3 בסדרה. המאזן הכולל של המפגשים בין הקבוצות במסגרת שלבי הפלייאוף של ליגת ההוקי הקונטיננטלית הוא כדלהלן: עד להקמת היכלי הספורט החדשים בשנים 2005 ו-2007, היכלי הבית היו היכל הספורט של קאזאן ששימש את אק בארס קאזאן והיכל הספורט סלבאט יולאייב ששימש את סלבאט יולאייב אופה. מפגשים בין הקבוצות תמיד משכו קהל רב מאוד לאולמות. טטנפט ארנה. נחנך בשנת 2005. תכולה: 8,890 אופה ארנה. נחנך בשנת 2007. תכולה: 8,070 תשומת לב שלטונות שתי הרפובליקות למפגשים בין הקבוצות הייתה כבר עוד במסגרת אליפות ברית המועצות בהוקי קרח. הנשיאים הראשונים מורטאזה רחימוב (ראש רפובליקת בשקורטוסטן) ומינטימר שאימייב (נשיא טטרסטן) היו נוהגים להופיע תדיר במשחקי הקבוצות. גם יורשיהם נהגו לפקוד את האולמות בעוד קיום משחקים משותפים. כך רוסטם חמיטוב אמר ב-2016 שהוא אוהד סלבאט יולאייב אופה וכבר 50 שנה נוהג לפקוד את האולמות משנת 1966, כשאז היה רק ילד. מנגד, רוסטאם מיניחאנוב גם הוא אינו מסתיר את אהדתו לקבוצה הטטרית, אק בארס קאזאן ובמפגש עם שחקני ומאמני הקבוצה הדגיש את החשיבות שבניצחון על היריבה מאופה. ביום הראשון של משחק הפלייאוף בעונת 2015/16 הגיעה לאופה משלחת בראשותו של ראש ממשלת טטרסטן, אילדר חליקוב, שצפה במשחק בין הקבוצות כשלצידו יושב מקבילו הבשקירי, רוסטם מרדנוב, ראש ממשלת בשקורטוסטן באותה עת. חרף המתח הרב בין הקבוצות, האוהדים דווקא מכבדים זה את זה וכמעט שאין גילויי אלימות בין מחנות האוהדים. כך למשל ארגוני האוהדים נוהגים לערוך ביניהם משחקי הוקי קרח משותפים, וארגון האוהדים Green Machine של סלבאט יולאייב אף שלח איחולים חמים למועדון היריב אק בארס קאזאן, במלאת 60 שנה להקמת הקבוצה, כשהארגון מאחל למפגשי דרבי נוספים בעתיד. מאזן מפגשים, נכון ל-14 בספטמבר 2018: בטבלה מצוין סטטיסטיקת המפגשים במסגרת אליפויות רוסיה מאז ה-7 בספטמבר 1992, מרגע שפורק מערך הליגות הסובייטי וכולל את המאזנים מליגת ההוקי הבין-לאומית (1992—1996), אליפות רוסיה בהוקי קרח (1996—2008) וליגת ההוקי הקונטיננטלית (מאז 2008). הקבוצות נפגשו בפלייאוף האליפות הרוסית שלוש פעמים. הפעם הראשונה, בעונת 1994/1995, הסתיימה בניצחון סלבאט 0–2 בסדרה, הפעם השנייה הייתה בעונת 2005/2006 כשאק בארס קאזאן ניצחה 0–3 בסדרה ובהמשך גם זכתה באליפות רוסיה. בעונת 2007/2008 סלבאט ניצחה בתוצאה 1–3 וזכתה לראשונה באליפות רוסיה. מאז 2008 לאק בארס קאזאן מאזן טוב יותר במפגש בין הקבוצות במשחקי פלייאוף, אף על פי שהמאזן הכללי נוטה לטובת סלבאט יולאייב. בכל ששת המפגשים האחרונים בפלייאוף גביע גגארין, אק בארס ניצחה בארבע סדרות והמשיכה לשלב הבא, בעוד סלבאט יולאייב ניצחה רק בשתיים מהסדרות. סטטיסטיקת מפגשי סלבאט יולאייב (אופה) — אק בארס (קאזאן) // נתונים בכל הטורנירים מאז 1992 «Салават Юлаев» проиграл в «зеленом дерби», ведя по ходу игры в три шайбы, Sportsdaily.ru Большое зелёное дерби Татаро-башкирское дерби: тяжелый вечер для болельщиков «Ак Барса» Зеленые дебри хоккейных побоищ «Ак Барс» — «Салават Юлаев»: вот так аутсайдеры! Как от горящей клюшки. «Салават» побеждает благодаря чудо-передачам Умарка // www.khl.ru Знаменитое «Зелёное дерби» Чем закончится «большое зелёное дерби» для Емелина и Вайсфельда? // 13 сентября 2015 года, www.championat.com Аль-классико: Казань — Уфа http://www.rbc.ru // «Зеленые человечки» продолжают борьбу, 19.03.2013 Зеленая Биля. Как «Ак Барс» пытался переписать сценарий, но у него ничего не вышло Сражение Республик и рубикон для ЦСКА Азамат Муратов: «Принесите нам труп этой белой наглой кошки и тогда мы скажем, что это была славная охота!» «Оставьте нашу тактику в покое»: как уфимская шпана обыграла казанских хипстеров // Спортивная электронная газета, 22.02.2016 Татаро-башкирское дерби и ещё 4 интриги матча «Рубин» — «Уфа» www.sports.ru «Казань Арена»: «Рубин» — «Уфа». Без прошлого нет настоящего Как зарождалось «зелёное дерби» «Зелёное дерби» умерло? «Салават Юлаев» и «Ак Барс» оставили зрителей без зрелища Триллер под свитером Морозова // 13.09.2015, Газета.ру «Для меня будет втройне приятнее побеждать Уфу». Всё, что нужно знать о «зелёном дерби» // 19.02.2016, Бизнес-онлайн В «зеленом» дерби наши оказались «зеленее» Коронавирус дошёл до спорта в Татарстане: «зелёное дерби» и матчи «Рубина» пройдут без зрителей Как «Ак Барс» из андердога преобразился в фаворита «зеленого дерби» עד עונת 2014/15 אלופת רוסיה הוכתרה על פי המאזן הטוב ביותר בשלב הפלייאוף. «Сильнейший выбыл». Лучшие матчи «Ак Барса» и «Салавата Юлаева» в плей-офф КХЛ Игра «Зелёная серия» от «Спорт БО» 16 тысяч на трибунах и драки с вратарем: итоги матчей Уфы и Казани Так будет всегда. «Зеленое дерби» собрало аншлаг в Уфе В Казани зафиксирован третий аншлаг в сезоне Как зарождалось «зелёное дерби» Глава Башкирии заявил, что верит в победу хоккеистов «Салавата Юлаева» в Кубке Гагарина Президент Татарстана: «Салават» надо побеждать Болельщики «Ак Барса» обыграли фанатов «Салавата Юлаева» Болельщики «Салавата Юлаева» — «Ак Барсу»: «Хотим, чтоб „зеленых дерби“ было как можно больше» // 31.01.2016 Статистика встреч «Салават Юлаев» (Уфа) — «Ак Барс» (Казань) Новый эпизод «зелёного дерби». Статистика встреч команд Как «Ак Барс» из андердога преобразился в фаворита «зеленого дерби»